Eelnõu

NARVA LINNAVALITSUS

MÄÄRUS

Narva                                                                                                     __.__.____nr ____

Määrus kehtestatakse vastavalt Haldusmenetluse seaduse § 64 lõikele 1 ja § 68 lõikele 2
Narva Linnavalitsuse 30.04.2008.a. määruse nr 521 „Narva linna munitsipaalhuvikooli direktori, direktori asetäitja õppealal ja pedagoogide kvalifikatsiooninõuded“ muutmine

1. Muuta Narva Linnavalitsuse 30.04.2008.a. määruse nr 521 „Narva linna munitsipaalhuvikooli direktori, direktori asetäitja õppealal ja pedagoogide kvalifikatsiooninõuded“ § 4 ja anda see alljärgnevas redaktsioonis:
„§ 4. Direktori asetäitja õppealal kvalifikatsiooninõuded
(1) Huvikooli direktori asetäitja õppealal kvalifikatsiooninõuded on järgmised:

1) pedagoogiline kõrgharidus ja pedagoogilise töö staaž ning läbitud või läbimisel 160-tunnine juhtimiskoolitus või

2) muu kõrgharidus ja vähemalt kolmeaastane pedagoogilise töö staaž, omades vähemalt pedagoogi ametijärku ning läbitud või läbimisel 160-tunnine juhtimiskoolitus.“

2. Määrus jõustub seadusega sätestatud korras.

Vastavalt Haldusmenetluse seaduse § 64 lõikele 1 ja § 68 lõikele 2
Narva Linnavalitsuse 30.04.2008.a. määrusega nr 521 olid võetud vastu Narva linna munitsipaalhuvikooli direktori, direktori asetäitja õppealal ja pedagoogide kvalifikatsiooninõuded. Praktika näitas, et huvikoolide direktori asetäitjate õppealal kvalifikatsiooninõuete puhul on tegemist siiski kõrgendatud nõuetega ja mõnedes koolides (spordikoolid) tekkisid raskused nimetatud ametikohtade täitmisega. Narva Spordikool Energia pöördus Kultuuriosakonna poole palvega teha määruses muudatusi.

Muudatuste kohaselt kaotatakse kolmeaastase pedagoogilise töö staaži nõuet pedagoogilise kõrgharidusega töötaja puhul ning 160-tunnist juhtimiskoolitust võimaldatakse läbida direktori asetäitja õppealal ametikohal töötades. 

